Jermenija je evroazijska zemlja u oblasti Kavkaza, koje ima izuzetno povoljan saobraćajno-prometni položaj. Međutim, u odnosu na susedne zemlje Jermenija je u nepovvoljnijem položaju, jer se najveći deo zemlje izrazito planinski i nalazi na znatnoj nadmorskoj visini (preko 1000 m n. v.). Značajno oograničenje za razvoj saobraćaja su i veoma loši odnosi sa dve susedne zemlje, Turskom i Azerbejdžanom.

Jermenija ima razvijen drumski, železnički, vazdušni saobraćaj. Najveći saobraćajni čvor je glavni grad, Jerevan.

Železnički saobraćaj
--------------------

Tipična stanica u ruralnom delu Jermenije
Pogledati: državno preduzeće za železnicu - Jermenska Železnica

Po podacima iz 1995. godine ukupna dužina železničke mreže u domenu javnog saobraćaja u Jermeniji je 825 km. Ovo se odnosi na pruge širokog koloseka (1520 mm), osobene za zemlje bivšeg SSSRa. Ovi podaci ne uključuju industrijske i druge pomoćne pruge. Takođe, celokupna železnička mreža nalazi se severno od Jerevana.

Gradska železnica razvijena je u Jerevanu, gde postoji i metro sistem. Jerevan i drugi veći gradovi poseduju i tramvajski prevoz.

**Železnička veza sa susednim zemljama**:

* Gruzija Gruzija - da
* Turska Turska - da, ali van upotrebe
* Iran Iran - ne
* Azerbejdžan Azerbejdžan - da, ali van upotrebe

Godine 2005. potpisan je sporazum između Gruzije, Turske i Azerbejdžana o izgradnji zajedničke železničke linije Kars (Turska) - Tbilisi - Baku standardne širine koloseka. Gradnja ove pruge izazvala je velike političke teškoće i ogorčenost Jermenije, jer se time zaobilazi njeno područje i srozava značaj postojeće pruge na ovom pravcu.

Drumski saobraćaj
-----------------

Evropski koridori u zemljama Zakavkazja
Ukupna dužina puteva u Jermeniji u 1996. godini je 15.998 km, sve sa čvrstom podlogom 19.354 km (najčešće u veoma lošem stanju). Pravih autoputeva nema, ali na prilazima velikim gradovima postoje bolje saobraćajnice sa 3 i 4 trake.

Najpoznatiji magistalni putevi idu od prestonice Jerevana ka:

* severu - Vanadzor, Gruzija
* jugu - Iran
* zapadu - Armavir
* istoku - Nagorno Karabah

Vodeni saobraćaj
----------------

Jermenija je visokoplaninska zemlja sa brzim i plitkim rekama velikog pada, pa plovnih tokova nema. Manja plovila sreću se jedino po jezerima, od kojih je najpoznatije jezero Sevan.

Gasovodi i naftovodi
--------------------

Gasovod: 900 km (1991. g.)

Naftovod: nema

Vazdušni transport
------------------

U Jermeniji postoji nekoliko aviopreduzeća, od kojih je najvažnije državno preduzeće "Armavija".

U zemlji postoji 11 zvanično upisanih aerodroma (1996. godine), od čega 5 sa čvrstom podlogom (pogledati: Aerodromi u Jermeniji). Sa IATA kodom su 2 aerodroma, oba sa komercijalnim letovima:

* Međunarodni aerodrom "Zvarnoc" u Jerevanu - EVN
* Aerodrom "Širak" u Đumriju - LWN

Međunarodni aerodrom "Zvarnoc" u Jerevanu daleko je najprometniji aerodrom u zemlji, dok je drugi aerodrom mnogo manji. Najveći promet na oba aerodroma ostvaruju radnici i iseljenici u inostranstvu.

***Saobraćaj u Armeniji*** na Wikimedijinoj ostavi

Saobraćaj Evropskih zemalja

 **Saobraćaj:** Azerbejdžan • Albanija • Andora • Austrija • Belgija • Belorusija • Bosna i Hercegovina • Bugarska • Vatikan • Gruzija • Grčka • Danska • Estonija • Irska • Island • Italija • Jermenija • Kazahstan • Kipar • Letonija • Litvanija • Lihtenštajn • Luksemburg • Mađarska • Malta • Moldavija • Monako • Nemačka • Norveška • Poljska • Portugalija • Makedonija • Rumunija • Rusija • San Marino • Slovačka • Slovenija • Srbija • Turska • Ujedinjeno Kraljevstvo • Ukrajina • Finska • Francuska • Holandija • Hrvatska • Crna Gora • Češka • Švajcarska • Švedska • Španija - Evropska unija

**Teritorije:** Akrotiri i Dekelija • Grenland • Gernzi • Gibraltar • Jan Majen • Džersi • Olandska Ostrva • Ostrvo Man • Svalbard • Farska Ostrva